Die goeie nuus in wording!
Gepubliseer op 21 Januarie 2017
Ons is deel van God se droomgemeenskap
Die goeie nuus in wording! – dit is die reeks waarmee ons vandag afskop. Ons sou eers kon vra: Wat bedoel ons met: Goeie nuus of anders gestel die Evangelie?
Ons praat maklik oor die slegte nuus en sê ook maklik vir mekaar: Daardie een is “bad news”.
As gemeente wil ons eerder daarop fokus om mekaar te help om die goeie nuus te word. Let wel nie te wees nie. Dit is ’n proses waaraan ons tot die einde van ons lewens deelneem en nie ’n plek waar ons arriveer om dan ‘n “goeie voorbeeld” te wees nie. Ons is besig om die goeie nuus te word. Dit is eintlik ’n ontdekkingsreis. Ons is die goeie nuus in wording!
Om die goeie nuus in wording te wees, moet ons verstaan dat geloofsvorming vind plaas in gemeenskap met ander gelowiges waar ons veilig voel, eerlik kan wees en mekaar verantwoordbaar kan hou. God maak ons deel van ŉ familie wat gedring word deur die liefde van God; eintlik oorweldig is deur God se liefde. Hierdie geloofsgemeenskap help nie net mekaar nie, maar word ook die ambassadeurs vir Christus. Hulle word ŉ voorsmaak van wat dit beteken om nie eers na die dood ŉ hemelse ervaring te hê nie, maar dit alreeds nou te beleef.
Ons teks vanoggend is 2 Korinthiërs 5:14-21.
Volgende week is ons tema: Die goeie nuus van geloof, hoop en liefde in wording!
Bladsy 93 van 95
Sedert Junie 2013673532